John William Edy

John William Edy (født 1760 eller 1762, død 1820) var en engelsk tegner og maler. Han arbeidet for forleggeren John Boydell i London, ofte anonymt.
Sommeren 1800 var Edy i Norge på oppdrag for Boydell sammen med landskapsmaleren William Fearnside. De var i Norge fra 31. juli og til slutten av september samme år.

Edy utførte flere tegninger på reisen, blant annet fra Ny-Hellesund som var stedet reisekameratene ankom. Han er også kjent for sine tegninger fra Oslo og Moss. I Moss utførte han et maleri av hovedbygningen på Moss Jernverk, Konvensjonsgården; maleriet heter «Höyvelbårne B. Ankers Huus i Moss». Et håndkolorert kobberstikk i farver befinner seg på Stortinget.

Boydells Picturesque Scenery of Norway kom ut i London i 1820. Historikeren Ole Andreas Øverland ga ut en norsk utgave kalt Det gamle Norge i billeder og tekst i 1910. Boken hadde undertittelen Planer til en «malerisk reise gjennom Norge» J. W. Edys tegninger fra aar 1800 og inneholder to farveplansjer og de øvrige er i sort-hvitt.

Se også 
 Boydell's picturesque scenery of Norway

Referanser

Eksterne lenker 
 Artikkel om John William Edy, fra Store norske leksikon

Engelske malere
Fødsler i 1760-årene
Dødsfall i 1820